《酬德邵》
宋代·李正民

三年绝域寄孤身，齧雪吞旃踵昔人。琴奏南音惟念楚，鸡鸣中昔忽离秦。

重来泽国寻渔父，免向沙场逐雁臣。好在五湖波浪阔，解缨濯尽塞垣尘。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。